tomron87/hebrew-wikipedia-sentences-corpus huggingface dataset:
במאי 2025 פרסם חנציס בטיקטוק גרסת סקיצה של השיר "אם את כבר הולכת", שכתב והלחין בעצמו.
הסקיצה זכתה לפופולריות, עם למעלה מ-7,000 סרטונים שעשו בה שימוש בפלטפורמה, ושזכו למיליוני צפיות במצטבר.
עוד בטרם יצאה גרסת האולפן הסופית, השיר זכה לפירגונים ממוזיקאים מוכרים.
השיר הגיע למקום הראשון במגוון מצעדי מוזיקה בישראל, ביניהם מדיה פורסט ישראל, העשירייה, היטליסט והמצעד הרשמי של גלגלצ.
בתחילת יוני 2025 אייל גולן החתים את חנציס בחברת התקליטים שלו, ליאם הפקות.
ב-9 ביולי, הוציא חנציס מיני-אלבום בכורה הנושא את שמו.
ב-8 בספטמבר הוציא את השיר "מלך אחד לעולם".
בחנוכה 2025 השתתף בפסטיגל עם השיר "מים שקטים", אותו ביצע יחד עם אלין גולן.
שםשנהמיקומי שיאאלבוםהיטליסטהעשירייהסינגלים"אם את כבר הולכת"202511סינגל ללא אלבוםשירים"אני מסתובב"20251110נדב חנציס"כמה קל לך"36—"שלחת אליי מבט"50—"מלך אחד לעולם"2025——סינגל ללא אלבום
נדודי שינה הוא ספר פרי עטו של סטיבן קינג שיצא לאור בשנת 1994.
עלילת הספר מתרחשת בעיר דרי שבמדינת מיין בארצות הברית.
ספר זה עוסק ברעיונות של מציאויות שמעבר, של חיים ומוות, גורל, תכלית ומקריות, ושל היכולת של בני אדם, גם כשהם זקנים וסובלים מנדודי שינה קשים, לעשות את הבלתי יאומן, מה שנבצר מכוחות עליונים יותר לעשות.
בספר מוזכרים מושגים רבים האופייניים לעלילות של סטיבן קינג כגון המגדל של הקיום סדרת (המגדל האפל), מלך הארגמן (בית שחור) ואורות המתים (זה).
העלילה עצמה עוקבת אחר ראלף ולויס הסובלים מנדודי שינה עד כדי טשטוש בין עולם החלומות והערות, והרחבת התפיסה לעולם אחר הנמצא מסביב ובתוך העולם שלנו, מה שמכונה "עולם ההילות" או ה"היפר מציאות" (משם הגיע פניווייז ה"ליצן" בספר "זה").
בהמשך מגייסים כוחות מהעולם ההוא את ראלף ולוויס כדי למנוע אסון שיתרחש בעולם הרגיל וישפיע באופן מרחיק לכת על העולמות שמעבר, כשאד דיפנו המתומרן בידי כוחות שמעבר להבנתו מאותן מציאויות, משמש בתפקיד מפתח להוציא את אותו אסון אל הפועל.
העלילה סובבת אחר מספר דמויות מפתח:
ראלף רוברטס, אדם זקן שהחל לסבול מנדודי שינה לאחר מות אשתו קרוליין מגידול בראשה.
לויס צ'ייס, זקנה נוספת שסבלה מנדודי שינה במקביל.
אד דיפנו, שכנו של ראלף, צעיר, חביב ונעים הליכות שעובד ככימאי אשר החל להשתגע עד שהכה את אשתו כמעט עד מוות.
הלן דיפנו, אשתו של אד דיפנו שהוכתה בידו וברחה עם ביתה למעון לנשים.
נטלי דיפנו, בתם הקטנה של הלן ושל אד.
ג'ון ליידקר, בלש משטרה המתיידד עם ראלף רוברטס.
סוזן דיי, פמיניסטית מפורסמת המגיעה לדרי לנאום בעד ההפלות ומעוררת את הסערה שמהווה את הרקע של תחילת הסיפור.
הספר מתחבר לסדרת המגדל האפל.
ישות הקרויה "מלך ארגמן" מעוניינת בחיסולו של ילד מסוים.
הילד הוא במקרה בנה של אחד מהשוהות במעון לנשים מוכות, שמופיע בעקיפין בספרים האחרונים בסדרת המגדל האפל.
נדוניה היא רכוש מוגדר, בכסף, חפצים, או זכויות במקרקעין, המועבר מאת משפחת הכלה אל החתן, או לשני בני הזוג יחד.
על פי ההלכה היהודית, הבעלות על הנדוניה מעורבת.
בחברות מסורתיות הנדוניה מיועדת לחתן.
בחברות שוויוניות היא ניתנת לשני בני הזוג.
הנדוניה נחשבת לעיתים לחלק של הבת בירושה של הוריה, והיא נמסרת לה בעת חתונתה.
לפרקטיקה זו שתי פונקציות מרכזיות:
בחברות מסורתיות בהן פרקטיקה זו רווחת, רווקוּת אינה מקובלת ונתפסת כפגם של הרווקה ומשפחתה, ונישואין בגיל צעיר הם הנורמה הרצויה חברתית.
הנדוניה מאפשרת להורי הכלה להגדיל את ערכה של הכלה, ומשמשת חלק מהמשא ומתן של הורי הכלה או שדכנים, מול חתנים פוטנציאליים.
בהלכה היהודית, הנדוניה, שנחשבת לרכושה של האישה, נועדה להבטיח שהאישה לא תישאר חסרת כול במקרה של מות הבעל או גירושים.
המקור לדין הנדוניה הוא מהתנ"ך:
ומכאן למדו חכמים, שעל אדם לתת נדוניה הגונה לבתו כדי שיקפצו אנשים על המקח וירצו לישא אותה.
על פי ההלכה על האב לתת לבתו נדוניה.
הבעלות המשפטית על כספי הנדוניה מעורבת; הבעל מקבל את זכות השימוש המוחלטת בכספי הנדוניה, אך הם אינם נהפכים שלו, אלא נחשבים לנכסי צאן ברזל, וכאשר הבעל ימות, אם ימות לפני האישה ולא יירש אותה, תקבל האישה חזרה את דמי הנדוניה לרשותה.
כמו כן, לפעמים נהוג שהאב מוסיף גם כלי בית לנדוניית בני הזוג, השימוש בכלים הוא לצורך בני הזוג, אך הבעל חייב להחזיר את שווי הכלים מנכסיו לאחר מיתתו.
אלא, שקיים חילוק בין הכלים לכסף, הקשור לניגוד שבין השניים.
בעוד שכסף הוא נדוניה המתרבה, ניתן לסחור בכסף ולהרוויח, תיקנו חז"ל שירשם בשטר הכתובה דמי הכתובה בתוספת של 150%.
לעומת זאת, הכלים שמקבלים בני הזוג בנדוניה הם נדוניה הפוחתת, שהרי האישה משתמשת בהם ואף אסור לבעל למכור את הכלים, ולכן הבעל מתחייב לשלם רק 80% משווי הכלים ("פחות חומש").
לפי פירוש אחר, הסיבה לכך שהבעל משלם רק 80% הוא מכיוון שהשמאים, ששמים את הכלים במעמד האירוסין, רוצים לחבב את הכלה על בעלה ושמים אותם בחמישית יתר על שוויים, ולכן חייב הבעל לשלם רק 80% משווים שזה השווי האמיתי.
הסכום המינימלי לאדם המוטל עליו לתת לבתו מדברי חז"ל, הוא חמישים זוז - אם אין לו כסף לתת לה די צורכה.
כמו כן, יתומה שאין לה אב, על המתעסק בה ובצרכיה להביא לה לפחות חמישים זוז לצרכיה, ואם יש בקופת הצדקה יותר, יש להביא לה די צרכה.
ליתומה יש זכות קדימה לפני יתום בכספי הצדקה, מכיוון שבושתה של אישה גדולה מזו של איש.
נערה או קטנה, שאביה מת, נותנים לה מנכסיו נדוניה כדי להינשא.
מדובר בחוב שהטילו חז"ל בעניין היתומים.
אם האב ציווה על בניו שלא לתת סכום זה לבנותיו, אין מוטל החוב על בניו לפרנס אותם.
אם מכרו האחים את הנכסים או משכנו אותם, מוציאים את הנכסים מהקונה או מהלווה, מדין אחריות נכסים.
לפי חכמים, יש לבית הדין לחשוש שמא השתנתה דעתו, ולכן תמיד יש לתת לה עשירית נכסיו.
שמואל פסק שההלכה כרבי יהודה, ומכיוון שתמיד ההלכה כשמואל בדיני ממונות, כך היא ההלכה.
מסופר גם, כי רבא אמר לרבו המובהק רב חסדא כי אומרים משמו שההלכה היא כרבי יהודה, ורב חסדא הפטיר: הלוואי שתמיד תדרשו משמי הלכות מעולות כל כך.
מסופר כי שאלו תלמידיו של רבי יהודה הנשיא את רבם: כיצד ייתכן שכל בת נוטלת עשירית מהנכסים, נמצא שאדם שמת והניח אחריו עשר בנות, לא יירשו בניו מאומה?
אך הוא הסביר להם, כי השנייה נוטלת עשירית ממה שהשאירה הראשונה, השלישית ממה שהשאירה השנייה, וכן הלאה.
אם באו להנשא בשווה, מחשבים את הנדוניה כולה כאילו גם אז לוקחת השנייה עשירית ממה שהשאירה הראשונה וכן הלאה, אלא שאז, מכיוון שלמעשה באו להנשא יחד ואין סיבה שהאחרות יפסידו - שהרי נישאו יחד עם הראשונה, הן חוזרות ומחלקות ביניהם לאחר מכן בשווה את הנדוניה שווה בשווה.
נחלקו רבי יהודה הנשיא ורבי שמעון בן אלעזר האם תקנת ה"עישור נכסים" היא גם לבנות בוגרות או לא.
רבי יהודה הנשיא סובר שכן, אך רבי שמעון בן אלעזר סובר שאין לבוגרת "פרנסה".
הוא אף יעץ לקטנה או נערה שבאו ימיה, לשלם כסף לבעל שיתחתן איתה, כדי שיוכלו להוציא מהנכסים את העשירית מבעוד מועד..
כתובת בנין דכרין היא תקנת חז"ל, ולפיה, כאשר מתה אשתו של אדם, ירשו בניה מאביהם את דמי הכתובה ואת סכום הנדוניה שהכניסה האם בנישואיה לרשות המשפחה.
נדודי שינה או אינסומניה הם תסמינים וגטטיביים המוגדרים כתחושה או תלונה על אודות שינה בלתי מספקת, הנובעת מאחד או יותר מהגורמים הבאים:
יקיצה במהלך הלילה וקושי בהירדמות לאחר מכן
כדי שהבעיה תהיה מוגדרת כנדודי שינה נדרש שבנוסף לאחד או יותר מהקריטריונים שפורטו לעיל יגרום המצב מצוקה או סבל לחולה, או שהחולה יחוש שתפקודו היומיומי נפגע כתוצאה מהיעדר שינה ראויה.
סוגים של נדודי שינה וגורמיהם
מבחינים בכמה סוגים של נדודי שינה, המוגדרים בהתאם למשכם:
נדודי שינה חולפים (Transient insomnia), האורכים כמה ימים.
נדודי שינה קצרי-מועד (Short-Term Insomnia), הנמשכים עד שלושה שבועות.
נדודי שינה כרוניים (Chronic Insomnia), מתרחשים כאשר מתקיימים התנאים הבאים:
החולה נתקל בקשיים בהירדמות, ביכולת לישון שינה רצופה או מרעננת במשך שלושה לילות בשבוע לפחות, למשך תקופה של חודש או יותר.
בנוסף, החולה סובל ממצבו, ומאמין שתפקודו היומיומי נפגע כתוצאה מהעדר שינה ראויה.
נדודי שינה כרוניים יכולים להיות ראשוניים או משניים.
נדודי שינה כרוניים ראשוניים מוגדרים כאשר נדודי שינה הם תלונתו היחידה של החולה.
נדודי שינה כרוניים משניים נגרמים מסיבות רפואיות או נפשיות, או כתוצאה משימוש בסמים או בתרופות.
נדודי שינה חולפים או קצרי מועד
הגורמים לנדודי שינה חולפים או קצרי מועד הם לחץ נפשי או תגובה לשינוי.
אירועים טראומטיים (כדוגמת מוות של מישהו אהוב, פציעה ופיטורים) משמשים כזרזים להופעתם של נדודי שינה מסוג זה.
עם זאת, נדודי שינה זמניים עלולים להופיע גם עקב שינויים קלים יחסית, כמו בחינות במהלך הלימודים, שינויים קיצוניים במזג האוויר, מעבר לאזור זמן אחר, או מתיחות בין אישית.
בדרך כלל נעלמים נדודי השינה מסוג זה עם הסתגלותו של האדם לשינוי שהוא חווה, ולכן אין סיבה מיוחדת לטפל בהם.
עם זאת, במקרים בהם מפריעים נדודי השינה הזמניים לתפקודו התקין של החולה, או כאשר הם מתארכים מעבר לכמה שבועות – נדרש טיפול בבעיה.
טיפול בנדודי שינה חולפים או קצרי מועד מתבצע בדרך כלל באמצעות תרופות שינה, אך לאחרונה נמצא שגם טיפול התנהגותי יעיל מאוד במקרים אלו.
נדודי שינה כרוניים עשויים להיגרם בגלל טווח רחב של סיבות.
נדודי שינה כרוניים בהם קיים קושי להירדם יכולים לנבוע מהרגלי שינה לקויים, נדודי שינה מותנים-התנהגותית (בהם עצם ההתכוננות לשינה גורמת לחרדה אצל המטופל ולחוסר יכולת להירדם), תסמונת רגל חסרת מנוח (Restless Legs Syndrome), הפרעות קצב סירקאדי, ועוד.
טיפול בנדודי שינה כרוניים מתחיל בניסיון לזהות את הסיבות הגורמות לנדודי השינה ולטפל בהן.
ייתכן שלחולה יש יותר מגורם אחד המהווה בסיס לנדודי שינה כרוניים.
בנדודי שינה כרוניים ניתן לטפל באמצעות תרופות שינה, וכן באמצעות טיפול התנהגותי.
טיפול בנדודי שינה באמצעות תרופות אכן מועיל בטווח הקצר, אך טיפול תרופתי עלול לגרום לתופעות בלתי רצויות בשימוש ממושך.
טיפול בנדודי שינה באמצעות שינוי התנהגות (טיפול התנהגותי) טומן בחובו יתרונות ניכרים המשתמרים לאורך זמן, וטיפול התנהגותי משולב בתרופות מסתמן כיעיל יותר משניהם בטיפול בנדודי שינה כרוניים.
יש להבדיל בין נדודי שינה כרוניים לבין תסמונת פאזת השינה הדחויה, שהיא הפרעת שינה כרונית עקב שעון ביולוגי דחוי, דבר הגורם לקשיי הירדמות בשעות המקובלות.
מקור תסמונת זו ככל הנראה בגורמים גנטיים, ובניגוד לנדודי שינה כרוניים היא אינה מושפעת מגורמים נפשיים או רפואיים.
אחד המודלים הפסיכולוגיים העדכניים החשובים ביותר בחקר נדודי השינה הוא של שלושת החוקרים האמריקאיים שפילמן, קרוזו וגלובינסקי, והוא נקרא מודל 3P (או מודל נז'מ בעברית).
לפי מודל זה, תופעת נדודי השינה הכרונית מתפתחת כתוצאה משילוב של שלושה גורמים:
נטייה טבעית, כלומר תכונות אופי כמו היפר-התעוררות (אנשים שנמצאים בהילוך גבוה, נמרצים מטבעם), או נטייה לדאגנות, או מצב פיזי כמו כאלו שסובלים ממצב גופני מסוים המסב להם כאב או אי נחת (כתוצאה מתאונה, פציעה, נכות וכדומה).
זרזים, כמו למשל משבר בין אישי, תאונה, אובדן אדם אהוב, וכדומה.
אירוע המשמש זרז "מתניע" את נדודי השינה אצל אנשים שיש להם נטייה טבעית לכך, ומוציא אותם מן הכוח אל הפועל.
גורמים מנציחים, שבהם נוקט הסובל מנדודי שינה, שמטרתם – מבחינתו - למנוע הישנות של תופעת נדודי השינה, אבל בפועל הם משמשים להנצחה של התופעה.
נוהגים מנציחים כאלו הם למשל: השארות במיטה למשך זמן ארוך מהדרוש (כדי להירדם או כדי לישון יותר), ההרגל לחטוף תנומות קצרות במשך היום, שימוש בתרופות שינה (הסובל מנדודי שינה מפחד לנסות לישון בלי תרופות), ועוד.
שפילמן קרוזו וגלובינסקי גורסים כי השילוב של שלושת הגורמים לעיל פועל להנצחת תופעת נדודי השינה, ולהפיכה של "סתם" לילה או שניים ללא שינה לתופעה מתמשכת ובלתי נסבלת.
חוקרים רבים, שהבולטת בהם היא ד'ר אליסון הארווי מספקים הסברים לתופעת נדודי השינה מבחינה קוגניטיבית (תפיסות, מחשבות פנימיות).
ישנם חוקרים שמצאו שהסובלים מנדודי שינה מתאפיינים בנטייה להרהורים חוזרים ונשנים, מעין "העלאות גירה" מחשבתיות, לפני לכתם לישון, דבר התורם הן לאיחור בהירדמותם והן להפרעות באיכות השינה ובמשך השינה.
מחקרים אחרים מצביעים על כך שהרהורים כפייתיים הנובעים ממצבים מלחיצים מקטינים את עוצמת גלי הדלתא בשלב הראשון של השינה, דבר ההופך את השינה, מבחינה פיזיולוגית, לקלה יותר ולמועדת יותר לעוררות.
בנוסף נמצא, כי בעוד שאנשים שישנים היטב אינם מתמקדים בדבר מה ספציפי טרם הירדמותם, אנשים הסובלים מנדודי שינה מטרידים את עצמם בשכבם במיטה במחשבות ובפתרון בעיות שמקורן בדאגות, בגירויים הנמצאים בסביבת השינה שלהם (כמו רעשים מהבית או מהרחוב), או בתוצאות של חוסר שינה ביום שלמחרת
עד לא מכבר רווחה בקהילת חוקרי השינה הסכמה כללית כי דיכאון גורם לנדודי שינה, אבל במקביל לגידול בפופולריות של התרופות החדשות לטיפול בדיכאון, נתגלה כי השגת שיפור במצב הרוח הדיכאוני לא תמיד הטיבה גם עם נדודי השינה.
בשל כך, פנו החוקרים לחקור את ההנחה שנדודי השינה מהווים גורם מסייע – או גורם מנבא – לדיכאון.
לפי ד'ר מייקל פרליס, פסיכיאטר ופסיכולוג שנחשב אחד מחוקרי השינה הבכירים בעולם, מהווים נדודי שינה מעין "אות אזהרה" מוקדם לדיכאון.
מחקרים שערך פרליס חשפו כי נדודי שינה מקדימים התפרצות תופעות של דיכאון בחמישה שבועות לערך .
אנשים המצויים בדיכאון מגלים דפוסי שינה שונים מאנשים בריאים ורגילים.
בבדיקה שערך במעבדות שינה מצא פרליס כי אנשים דיכאוניים נוטים להגיע מהר מהרגיל לשלב שנת רע"מ (ריצודי עיניים מהירים), שהוא השלב בו מתחוללים מרבית החלומות.
מאחר שמשערים כי בשלב זה של השינה עשויה להתרחש הטמעת זיכרונות רגשיים, מעריך פרליס שבצורה כזו מטמיעים הדיכאוניים זיכרונות רגשיים שליליים וקשים באופן חזק ונמרץ מהרגיל, כך שהם נוטים לזכור אותם אחר כך, לצערם, בקלות יתר (דבר התורם להמשכיות הדיכאון).
לפי פרליס, טיפול מוקדם בתופעה של נדודי שינה עשוי לא רק למנוע מהם מלהפוך לתופעה כרונית, אלא גם למנוע היוצרות של דיכאון אצל אנשים שעלולים ללקות בו, או – במקרה בו כבר לוקה הסובל מנדודי שינה גם בדיכאון - לזרז את החלמה מדיכאון.
דעה זו של פרליס מקבלת תימוכין גם מאוסטרליה.
במחקר שעשה בשנת 2001, מצא חוקר אחר, הפסיכולוג ד'ר דויד מורבץ מאוסטרליה, חיזוק מדעי להנחה זו.
בבדיקה שעשה מורבץ אצל 86 חולים, שכולם סובלים מנדודי שינה ורובם גם מדיכאון, נתגלה שטיפול התנהגותי עצמי (self help program) לא זו בלבד שפתר את בעיית נדודי השינה אצל 87% מהנבדקים, אלא אף הפחית את הדיכאון בקרב 70% מהנבדקים הסובלים מדיכאון שהצליחו ללמוד לישון טוב יותר.
מורבץ מסכם שעבור חולים רבים הסובלים מנדודי שינה כרוניים ומדיכאון גם יחד, טיפול התנהגותי בנדודי שינה יכול לחסל או לכל הפחות להפחית מאוד את הדיכאון.
לשינויים הפיזיולוגיים החלים אצל הקשישים השפעה מהותית על דפוסי השינה שלהם.
רמות הורמון הגדילה, המקדם שינה עמוקה, ומלטונין, שמסדיר את מעגל השינה-ערות, קטנות עם הגיל.
כתוצאה מכך, הקצב הסירקאדי משתנה, והקשישים מוצאים את עצמם הולכים לישון מוקדם יותר ומתעוררים מוקדם יותר בבוקר.
כפועל יוצא, מתלוננים קשישים רבים כי הם מתקשים לישון ברצף את אותו מספר שעות שהתרגלו לו בעבר, וכי שנתם קלה יותר, ומלווה במספר יקיצות במשך הלילה.
מחקרים מוצאים כי כמחצית מהקשישים מדווחים על קשיים בהירדמות ובשמירה על שינה רציפה.
כתוצאה מדפוס השינה החדש שנוצר, נוטים קשישים להישאר במיטה למשך זמן ארוך יותר מהשינה בפועל (במאמץ לתפוס עוד קצת זמן שינה) או לנמנם במשך היום.
בעת בחינת הגורמים לנדודי שינה בקרב הקשישים, אין להתעלם מכך שקשישים סובלים לעיתים ממחלות שונות העלולות כשלעצמן לשבש את איכות השינה ודפוסיה הרצויים.
כך למשל, חולים הסובלים מדלקות פרקים או כאבים כרוניים יכולים לסבול מקשיים בהירדמות כתוצאה מכאבים, או מהתעוררויות במשך הלילה.
גם תחושות של עצב עמוק וחרדה מפריעות להירדמות ולשמירה על רצף שינה.
תחושות אלו יכולות להצביע על מצבים רפואיים של דיכאון או חרדה, ורצוי שהקשיש יביא אותן בפני הרופא בהקדם האפשרי.
נוסף על האמור לעיל יש לזכור כי קשישים רבים נוטלים תרופות למצבים רפואיים מהם הם סובלים, שעשויות כשלעצמן לשבש את מהלך השינה הרצוי.
תרופות כאלה כוללות תרופות מסוימות לטיפול בדיכאון, יתר לחץ דם, תרופות לבעיות נשימה ועיכול, ועוד.
על הקשיש להתייעץ עם הרופא המטפל, ולמצוא דרכים להפחתה של הפגיעה בשינה כתוצאה מנטילת תרופות, ייתכן באמצעות הקטנת המינון או שינוי לסוג תרופה אחר שאינו פוגע בשינה.
תופעות הלוואי של נדודי שינה כוללות עייפות במהלך הבוקר שאחרי, קשיים בריכוז, ונרגנות.
כן נפגמת יכולת הלמידה והיכולת לבצע מטלות.
זאת ועוד: חוקרים במכון וולטר ריד בארצות הברית גילו כי העדר שינה נאותה במשך הלילה מקשה למחרת היום על קבלת החלטות הקשורות לדילמות אישיות מוסריות.
לא יפלא על כן כי נמצא שנדודי שינה מגדילים את הסיכוי לתאונות, הן בכביש והן במקום העבודה.
תופעת נדודי השינה גורמים נזקים כלכליים ונזקים בנפש.
נמצא כי 200 אלף תאונות דרכים ו-1,500 מקרי מוות נגרמים בכל שנה בגלל ישנוניות.
עוד נמצא כי נדודי שינה מגבירים היעדרויות מהעבודה, וגורמים בשל כך נזק כלכלי משמעותי.
מחקר שפורסם במגזין הרפואי "Sleep" חושף כי התעלמות וחוסר טיפול ראוי בנדודי שינה אצל מבוגרים גורם בארצות הברית לעלויות רפואיות גבוהות, ישירות ועקיפות, בשלב מאוחר יותר, לאחר שהתופעה מסרבת להיעלם.
נדודי שינה מסבים נזקים כלכליים מהותיים גם בצרפת, שם מתלוננים לא פחות מ-56% מהאזרחים כי שינה לא מספקת פוגעת בתפוקת העבודה שלהם למחרת.
הקשר בין נדודי שינה ומחלות
מחקרים רבים מוכיחים את הקשר בין נדודי שינה למחלות כמו סוכרת, השמנת יתר, ומחלות אחרות.
לאחרונה פרסם המגזין האמריקאי American Journal of the Medical Sciences כי מחסור בשעות שינה עלול לפגוע ביכולת של הגוף לווסת את הטמפרטורה שלו, עד כדי גרימת מוות במיקרי מאמץ פיזי.
מחקרים אחרים חשפו כי רמתם של חלבונים תוך-תאיים מעודדי דלקות (כדוגמת אינטרלוקין-6) הנה גבוהה יותר אצל אנשים הסובלים ממחסור בשעות שינה, מאשר אצל אנשים ששנתם תקינה.
אחת המסקנות הנובעות מכך עשויה להיות שנדודי שינה מחזיקים את הגוף במצב של "דלקת זעירה", דבר המעודד את התפרצותן של מחלות לב וכלי דם, כמו גם מחלות אחרות.
נדודי שינה הם תופעה כלל עולמית נפוצה למדי.
מעריכים כי 95% מהאוכלוסייה סובלים מנדודי שינה בשלב כלשהו בחייהם.
כ-15% מהאוכלוסייה סובלים מנדודי שינה קשים או כרוניים.
נדודי השינה נפוצים יותר בקרב מבוגרים מעל גיל 60, אצל נשים יותר מגברים, וכן במקרים בהם יש היסטוריה של דיכאון.
מסקר שנערך בישראל בשנים 2003-2004 מטעם ארגון הבריאות העולמי, עולה כי 30% מהישראלים דווחו על בעיות שינה.
הסתבר כי נשים סובלות יותר מהפרעות שינה מגברים (36% לעומת 23%).
עוד מצא הסקר כי גרושים ואלמנים סובלים מנדודי שינה הרבה יותר (70%) מרווקים ונשואים (41%).
מבין התרופות הנפוצות לטיפול בנדודי שינה ניתן לציין תרופות ממשפחת הבנזודיאזפינים, וכן תרופות חדשות יותר שאינן ממשפחה זו, כגון אלו הידועות בשם "Z-drugs" (Zaleplon, Zolpidem, Zopiclone) או Ramelteon.
לאחרונה נרשם גם ההורמון מלטונין לטיפול בנדודי שינה, אף על פי שיעילותו אינה מוכחת באופן ודאי.
ישנן גם תרופות ללא מרשם, כדוגמת Doxilamine ו-Diphenhydramine, וכן תוספים טבעיים כדוגמת ולריאן או חומצת האמינו GABA, המסייעים לצורכי טיפול בנדודי שינה.
בכל הקשור לנתוני צריכת תרופות שינה בארץ, הרי שכתבת חדשות ששודרה בסוף 2006 חשפה כי קיימת עליה ברורה בצריכת כדורי השינה בישראל.
רשת הסופר-פארם דיווחה כי בשנתיים האחרונות נרשמה עלייה של 30% בצריכת כדורי שינה שדורשים מרשם רופא, ואילו קופת חולים כללית ציינה עלייה של 17% בצריכת כדורי שינה בקרב המבוטחים שלה.
צמחי מרפא לטיפול בנדודי שינה
בספרות המדעית הצטבר במשך השנים ידע רב לגבי יעילותם הקלינית של צמחי המרפא המשמשים להשראת שינה.
אחד מצמחי המרפא הפופולריים ביותר לשם כך הוא שורש הוולריאן (Valerian), ואכן מחקר בנושא גילה כי נטילה של 600 מ'ג ולריאן 30 דקות לפני השינה במשך 28 יום משיג יעילות זהה לזו של התרופה Oxazepam (בישראל: ואבן), הנלקחת תכופות במצבים של נדודי שינה .
ניתן ליטול תוסף המכיל שורש ולריאן בכמוסות של 2-3 גרם, או ולריאן מרוכז (1:5) בכמות של 300-600 מ'ג, כ-30 דקות לפני השינה.
צורה מקובלת אחרת של נטילת ולריאן היא כתמיסה (במינון 5 מ"ל).
צמח אחר המשמש לטיפול בנדודי שינה הוא הצמח מליסה רפואית (Lemon balm).
מספר מחקרים מדגימים כי צמח זה הוא אמצעי אפקטיבי למדי להרגעה במצבי דחק, ובגרמניה הוא אף מוכר רשמית כאמצעי יעיל לטיפול בהפרעות שינה הנגרמות כתוצאה ממתחים.
אבל אין ספק שעיקר האפקטיביות של המליסה הרפואית לטיפול בנדודי שינה מושגת כאשר משלבים אותה ביחד עם נטילת ולריאן.
גם תמציות שמן ארומטי של לבנדר נמצאו מרגיעות ועל כן יעילות לצורך טיפול בנדודי שינה.
אחד המחקרים שפורסמו במגזין הרפואה Lancet בדק יעילות של טיפול בהרחת שמן לבנדר אצל קשישים הסובלים מנדודי שינה.
נתגלה כי הרחת שמן כזה היה יעיל אצלם באותה מידה כמו שימוש בתרופות שינה מקובלות (1995 Hardy M, Kirk-Smith MD, Stretch DD).
מחקרים אחרים השיגו תוצאה דומה גם בקרב נבדקים צעירים יותר (2005 Lewith GT, Godfrey AD, Prescott P.).
טיפול בנדודי שינה יכול להתבצע בהצלחה רבה גם ללא תרופות, כטיפול התנהגותי.
טיפול התנהגותי בנדודי שינה כרוניים מתבצע באמצעות במפגש פנים מול פנים עם איש מקצוע, כטיפול קצר מועד, כטיפול קבוצתי או אפילו כטיפול עצמי, בהסתמך על קריאת הדרכה לטיפול עצמי בנדודי שינה.
כל הצורות הללו נבדקו ונמצאו יעילות טיפול התנהגותי לנדודי שינה כרוניים נועד לשנות אצל המטופל את ההרגלים הבעייתיים המונעים ממנו שינה, להפיג דאגות הנוצרות סמוך לשינה או בעת השהיה במיטה, ולהפריך תפיסות מוטעות של המטופל לגבי השינה.
טיפול מסוג זה יכול לכלול אחד או יותר מהטיפולים הבאים:
תרפיות הרפיה, שמטרתן הפחתת חרדה ומתח בזמן ההליכה לישון.
שיטות אלו כוללות הרפיית שרירים הדרגתית, אימון אוטוגני, אימון ויזואלי, ביופידבק או היפנוזה.
שליטה בגירויים, שמטרתה להחליף אצל המטופל את האסוציאציה של זמן השינה וחדר המיטות עם לילה מתיש נוסף ללא שינה (חוויה שהוא אכן חווה בעברו), בחוויית שינה בריאה ומרעננת.
תרפיית הגבלת שינה, שמטרתה יצירת תאימות רבה ככל האפשר בין זמן השהיה במיטה וזמן השינה בפועל.
תרפיה התנהגותית-קוגניטיבית נחשבת לטיפול החדשני ביותר מבין התרפיות ההתנהגותיות לטיפול בנדודי שינה.
תרפיה זו משלבת, לפי הצורך, את התרפיות שהוזכרו לעיל, וכן מעודדת הרגלי שינה אפקטיביים באמצעות היגיינת שינה, לרבות הימנעות מקפאין, ושינה והשכמה בזמנים קבועים.
במסגרת התרפיה ההתנהגותית-קוגניטיבית לומד המטופל לזהות אצלו את המחשבות המונעות ממנו להירדם, לקרוא עליהן תיגר, ולשנות אותן במחשבות חיוביות.
בגלל היותה מורכבת מכמה שיטות, מהווה תרפיה זו טיפול יעיל בנדודי שינה על כל האופנים בהם הם מתבטאים (קושי להירדם, יקיצה במהלך הלילה, יקיצה מוקדמת מדי בבוקר, וכדומה).
סוג זה של טיפול בנדודי שינה כה יעיל, עד כי לאחרונה גילו שני חוקרים כי אפילו שני מפגשים קצרים מאוד, בני 25 דקות כל אחד, בשיטה של תרפיה התנהגותית-קוגניטיבית מקוצרת (abbreviated cognitive-behavioral insomnia therapy), מסייעים מהותית לסובלים מנדודי שינה.
אלקטרותרפיה באמצעות גירוי גולגולתי (CES) - שיטת טיפול לא חודרני העושה שימוש בפולסים של זרמי חשמל זעירים (mA מיקרו-אמפר) על-פני מוחו של המטופל.
טיפול זה מופעל על ידי המטופל עצמו.
פועלה זו מנרמלת את הפעילות החשמלית של מערכת העצבים והמוח כפי שנמדד במדידת מוח חשמליתEEG.
כאשר מקור הבעיה הוא מטבולי, ניתן לשפר ולעיתים אף לפתור את הבעיה על ידי שינויים בהרגלי האכילה ובסוגי המזון אותם צורך המטופל.
קיימים מחקרים סותרים באשר ליעילות טיפולים בדיקור לסובלים מנדודי שינה.
מאחר שלעיתים קרובות נדודי שינה הם נזק שניוני של בעיה רפואית אחרת כמו הפרעה מטבולית או בעיה אורתופדית, הטיפול בדיקור מתיימר לטפל בשינה ובמקור הבעיה בד בבד.
נדי או נאדי היא סדרת ספרי ילדים בריטית מאת איניד בלייטון.
בסדרה עשרים וארבעה ספרים, שיצאו לאור במקור באנגלית ותורגמו לשפות שונות, ביניהן עברית.
הסדרה עובדה למספר סדרות טלוויזיה המבוססות על איורי הספרים.
חלק מספרי הסדרה יצאו לאור גם במהדורות הכוללות תצלומים מסדרות הטלוויזיה.
הספרים בסדרה עוסקים בחייו, במכשולים בהם הוא נתקל ובהתמודדותו עמם, בעזרת חבריו.
לעיתים נוהג נדי להשתטות, אך הוא תמיד מתקן ומתכוון לעשות טוב.
הוא ידוע במכוניתו, בה הוא מסיע את בני העיר ממקום למקום בשכר.
על ראשו, כמעט תמיד, כובע שבקצהו פעמון.
נדי מיודד כמעט עם כל תושבי עיר הצעצועים, ומנסה תמיד לעזור לכל.
בתעתיק מדויק מאנגלית היה שמו נכתב "נוֹדי" - אלא שההגייה העברית שונתה במטרה להימנע מדמיון למילה "נוֹד".
חברו הטוב ביותר של נדי.
משמש לו כאב, מייעץ לו ומונע ממנו להשתטות.
ידוע באופניו, איתם הוא נוסע לכל מקום ומקום.
גר בבית מיוחד בצורת פטרייה, הנמצא על סף היער האפל.
חכם מאוד, ולעיתים בעל רעיונות מקוריים במיוחד.
גם הוא, כנדי, מסייע לכולם.
שמו נובע מגודל אוזניו הגדולות והמחודדות.
לשמו ניתן למצוא תרגומים אחרים כגון "גמדאוזן" או "אוזניים גדולות" (מאנגלית: Big Ears).
מעט פזיז בהחלטותיו, ולעיתים מאשים שלא כצדק.
כך האשים פעמים רבות את נדי או את חבריו, על אף חפותם.
למרות כל זאת, מוכן להתפייס כשמסיחים את דעתו לדברים האהובים עליו, בעיקר מזון ומשקאות, ובהם תותים וקקאו חם.
גם לשמו ניתן למצוא תרגומים נוספים, כגון "שוטי השוטר".
דובה קטנה וחמודה המסייעת לנדי שכשהוא אובד עצות.
ידועה בחוכמתה הרבה, שאף נדי שיבח.
אף בעת צרה, כשכולם מחרימים את נדי בחשד שהוא גנב, נותרת איתו ונותנת לו עצות להוכיח את חפותו.
טובי הדובה - גדולה מטסי, אשתו של מר טובי.
ידועה בבישוליה הנהדרים והמיוחדים, ולכן נעזר בה נדי, בכל מסיבה שהוא מכין.
היא כנראה אף אמו של טובי הדובון, עם זאת, בינה ובין טסי אין קשר משפחתי, אף שהן חברות טובות.
אפשר למצוא אותה מופיעה בתור גברת טובי דובי, או בשמות דומים אחרים.
מר טובי - דוב גדול, בעלה של גברת טובי ואביו של טובי הדובון.
אחראי על רוב העבודות הקשות, שלנדי ושאר אנשי עיר הצעצועים קשה לעשות.
הוא, גברת טובי ובנם גרים סמוך לביתו של נדי, הם מתראים לא מעט ומקיימים חברות אמיצה.
ניתן למצוא אותו מופיע אף תחת השמות טובלי הדוב ודומים לו.
טובי הדובון - בנם של גברת ומר טובי.
שובב ותעלולן, העושה רע גם כשהוא מתחייב לעשות טוב.
פעמים רבות התנדב לנקות את מכוניתו של נדי, אך קלקל בה דבר כלשהו.
למשל, פעם אחת מילא את מכל הדלק בבירה.
טובי הדובון מסייד מדי פעם את ביתו של נדי ללא אזהרה, ולכן נדי מתלכלך מהסיד.
שמו מתורגם, לעיתים, לדובון קטן ולשמות דומים.
אדון ספארקס - בעל מוסך הדואג למכונית.
לולה הבובה - בובה בדמות ילדה כהת עור וחברתו של נדי.
גרה בבית בובות ועובדת כמוכרת בשוק.
שמה באנגלית הוא דינה (Dinah doll) שהוא שמה גם בחלק מגרסאות הדיבוב.
בסדרה השנייה של "נדי בארץ הצעצועים" היא בוקרת.
בובונים (משפחת כדורת) - צעצועים צרים וגבוהים, אשר אוהבים ליפול ולהתגלגל, כך שהם אוהבים שהנהגים מפילים אותם.
החלבן - בעל שעון מפורסם (בו הוא נעזר בעבודתו) שאבד פעם אחת ונמצא על ידי נדי ואוזניון.
נדי אף נאלץ להחליף אותו פעם אחת כשנסע לבקר את אחיו החולה.
החלבן אוהב למשוך בפעמונו של נדי ולשמוע אותו מצלצל, מה שמעודד ומשמח אותו.
ג'מבו הפיל - תמים למדי, אך נוטה להסתמך בדבריו אך ורק על מה שהוא רואה.
סליי וגובו - שני שדונים: הם לפעמים אוהבים לשקר ולחמוד.
הדמויות השליליות בעולמו של נדי.
השוטר פלוד רודף אחריהם בכל הזדמנות ועוצר אותם, אך הם מתחמקים, ובכל פעם הם מבצעים פשע אחר.
גם נדי זכה לעצור אותם מספר פעמים.
מרטה הקופה - קופה שובבה מאוד, שמתעמתת עם כל השאר, ומחפשת הזדמנות ללעוג להם, אך, מדי פעם, מתנהגת גם בחביבות.
ברטי הקוף - קוף מעצבן מעט, אשר זנבו אינו מוצא מנוחה וגונב מכולם.
למרות הכול ברטי הוא קוף חביב, שמבקש את עזרתו של נדי מדי פעם.
עכברון, או עכבר השעון - עכבר קטן ודי מעצבן, אשר אוהב למתוח את כולם.
במפי הכלב - כלבלב נחמד השייך לטסי, שובב אך גם אדיב ומסייע לנדי בלי לדעת זאת.
בסדרות "נדי בארץ הצעצועים " ו"נדי בלש ארץ הצעצועים" הוא מוצג ככלבו של נדי.
בחלק מגרסאות הדיבוב בעברית נקרא בשם "רקסי".
החתולה הוורודה - חתולה שחצנית הנוהגת להסיק מסקנות פזיזות, ומאשימה את כולם מיד.
מר מתנדנדי או אדון כדורי - בובת נחום תקום המתגלגל ממקום למקום במקום ללכת, ונוטה להתרגז די מהר.
סמי המלח - מלח שנוהג לרמות את נדי.
מר וגברת נוח - זוג מבוגר שגר עם בעלי חיים בתיבה.
בספרי נדי בובות נוספות רבות, המבצעות כל פעם תפקיד אחר.
בסדרת הטלוויזיה נדי בארץ הצעצועים ישנה בובה המשמשת מוכרת בכיכר השוק של העיר.
שמה הוא דינה הבובה והיא מוכרת דברים מעניינים בדוכן שלה.
יש גם את חיפושי, חיפושית קטנה ולא מזיקה אשר לא מתוארת במפורט, ולא ידוע עליה דבר.
במרכז העיר נמצאות רוב החנויות, שם גם אפשר למצוא את מוסכו של אדון ספארק המתקן את כל כלי תחבורה שהתקלקלו.
בקדמת המוסך שני עמודים שבראשם פסל פרצוף מחייך, שעליהם מתקן למילוי דלק.
שם גם אפשר למצוא את רוב הבניינים ובתי המגורים בעיר, כמו גם את חנות הגלידה המפורסמת של ארץ הצעצועים.
התנועה במרכז העיר סואנת ביותר, יותר מכל מקום אחר בארץ.
זהו המקום החביב ביותר על השדונים.
היער אפל, כשמו, ולכן זהו המקום הטוב ביותר לשדונים להתגורר בו.
הם נוהגים לישון בתוך עץ חלול ביער.
פעם אחת משכו את נדי ליער ושם גנבו את מכוניתו וכובעו, אך אוזניון, שביתו נמצא סמוך ליער, בא לעזרתו והערים על השדונים.
תחנת הרכבת של ארץ הצעצועים נמצאת בשולי העיר.
משם מובלים כל הצעצועים למקומות שונים מחוץ לעיר ובעיקר לנופש על שפת הים.
ניתן להגיע אליה ממרכז העיר.
שערה של התחנה מרשים במיוחד.
הוא גבוה ועשוי מקוביות צבעוניות, ובראשו תקוע שלט שעליו כתוב "תחנה".
בתחנה שני רציפים, אחד מכל צדדיה של מסילת הרכבת.
ביתו של נדי נמצא בשולי עיר הצעצועים, סמוך לביתם של גברת ומר טובי ובנם, טובי הדובון.
הוא עשוי מקוביות ונבנה על ידי נדי.
צמוד לו נמצא מוסכה של המכונית של נדי, אשר גם אותו בנה נדי מקוביות צבעוניות.
בקדמת הבית שער מפואר, עשוי מקוביות ומגלילים, ולפניו שדרה קטנה המובילה אליו שלצידיה גינתו של נדי שעשירה בצמחייה מרובה: פרחים, דשא ועצים.
מכוניתו של נדי - משמשת כמונית לכל תושבי ארץ הצעצועים.
צהובה בהירה ברובה, עם מעט אדום.
היא משמיעה את הצליל פם-פם המוכר שלה.
נדי אוהב אותה עד מאוד, ומתאבל כשהיא נגנבת, או כשנאסר עליו לנהוג בה במשך יום שלם, וכן כשהיא מתקלקלת.
המכונית מיועדת לשלושה אנשים לכל היותר.
אופניו של אוזניון - אהובים עליו מאוד.
אוזניון נעזר בהם רבות ונעצב עד מאוד כשהם נשברים.
נדי הגיע לעזרתו והשדון ייצר להם אופניים חדשים.
אוזניון אומלל גם כשיש נקר בגלגל האופניים, אך נדי ממהר להסיע אותם למוסך של מר ספארק ומכין לאוזניון מסיבת הפתעה כדי לשמחו.
האופניים אדומים, ופעמונם משמיע את הצליל המוכר רינג-רינג.
רכבת ארץ הצעצועים - מסיעה את תושבי הארץ ליעדם, בעיקר לנופשים על שפת הים.
נהגה הוא מר נהג, והוא חביב, אדיב וסובלני מאוד כלפי נדי, הצעצועים והנוסעים.
מכוניתו של ספארק - לא ידוע על המכונית פרטים רבים, אך היא נלוות אל ספארק כאשר הוא יוצא ממוסכו.
אדון ספארק מעולם לא הסיע בה צעצוע נוסף, אך נותר מקום ריק לצד מושבו של הנהג.
מכוניתו של עכברוני - עליה לא ידוע דבר, פרט זה שצבעה ירוק והיא תואמת לצעצוע אחד בלבד.
עגלתו של החלבן - לחלבן עגלה מיוחדת בצבעי אדום וצהוב, עליה הוא מעמיס את בקבוקי החלב וסוחב אותה אחריו מדי בוקר כדי לשלוף ממנה את הבקבוקים ולחלקם לתושבי עיר הצעצועים.
לעגלה שני גלגלים בלבד, אחד מכל צידה של העגלה, ומסופר שפעם אחת אחד מן הגלגלים נפל, ומר טובי דאג שהגלגל יוחזר למקומו.
החלבן מתעורר כל יום לעבודתו עם צלצול של שעונו הלבן.
אם אבד את השעון, החלבן מאחר, וכולם אובדי עצות.
נדי ואוזניון יצאו למסע ארוך שמטרתו הייתה מציאת השעון, אך הם מוצאים גם אותו והחלבן מעניק לנדי תמורת כך מענק כספי.
שמות הספרים (תרגום חופשי) והשנים בהן יצאו:
נדי הולך לארץ הצעצועים - 1949
נדי הולך לבית הספר - 1952
נדי הקטן והמצחיק - 1955
נדי פוגש את אבא חג מולד (סנטה קלאוס) - 1955
נדי יוצא להרפתקאה - 1958
נדי וארקוף (שילוב של ארנב וקוף) - 1959
נדי הולך ליריד השעשועים - 1960
אדון פלוד ונדי הקטן - 1961
נדי וצלילי הנגינה - 1962
"ספורי נדי" יצאו לאור גם בתרגום לעברית של לאה נאור בהוצאת "יהושע אורנשטיין-יבנה".
סדרת הספרים עובדה למספר עיבודים ברדיו ובטלוויזיה:
בתוכנית 'לאם ולילד' שודרו תסכיות רדיו על בסיס סדרת הספרים.
The Adventures of Noddy (ההרפתקאות של נדי) - סדרת סטופ מושן בשחור-לבן, ששודרה לראשונה בשנת 1955.
The Further Adventures of Noddy (הרפתקאותיו הנוספות של נדי) - סדרת סטופ מושן, ששודרה לראשונה בשנת 1963.
Noddy (נדי) - סדרת סטופ מושן, ששודרה לראשונה החל משנת 1975 עד שנת 1976, כאשר היא הופקה במקור עבור ITV על ידי Cosgrove Hall Films.
נאדי (Noddy's Toyland Adventures, "הרפתקאות נאדי בארץ הצעצועים") - סדרת סטופ מושן, ששודרה לראשונה החל משנת 1992 עד שנת 2000. סדרה זו שודרה בישראל בערוץ 2, ערוץ הילדים ולימים גם בערוץ הופ!, והופצה בחמש קלטות וידאו:
נדי והזנב השובב - פרקים: נדי מפסיד שקל וחצי, נדי והשדונים, נדי והזנב השובב, נדי והגשם השוטף.
נדי והעפיפון - פרקים: נדי והעפיפון, נדי והפעמון, נדי ומרתה הקופה, החבר החדש (ארקוף).
נדי החלבן - פרקים: נדי החלבן, נדי מעביר חבילות, המפתח המוזר, נדי השוטר, האופניים השבורים.
נדי והכובע הנעלם - פרקים: נדי והכובע הנעלם, נדי והחבל השימושי, נדי שואל מטריה.
נדי יוצא לקניות - פרקים: נדי יוצא לקניות, נדי מעודד את אוזניון, נדי מאבד את הפעמון.
נאדי בארץ הצעצועים (The Noddy Shop, "חנות נאדי") - סדרת לייב אקשן שכוללת קטעי סטופ מושן מהסדרה "נאדי".
הסדרה מספרת על חנות צעצועים קסומה שבה נדי מתגורר, כאשר בה הצעצועים מתקשרים, מספרים סיפורים ושרים, ולפעמים משוחחים עם הילד רובי.
הסדרה שודרה במקור החל משנת 1998 עד שנת 2000. הסדרה דובבה לעברית ושודרה בישראל בערוץ הופ!.
פנו דרך לנאדי (Make Way for Noddy) - סדרת ההנפשה ממוחשבת הראשונה של הסדרה, ששודרה לראשונה החל משנת 2002 עד שנת 2008, כאשר לה הופק ספין אוף בשם "מדברים אנגלית עם נאדי" ששודרה בין 2005 ועד 2008. הסדרה שודרה בדיבוב לעברית בערוץ הופ!.
נאדי בארץ הצעצועים (Noddy in Toyland) - סדרת הנפשה ממוחשבת ששודרה במקור בשנת 2009. הסדרה שודרה בדיבוב לעברית בערוץ הופ!.
נאדי הבלש בארץ הצעצועים (Noddy, Toyland Detective) - סדרת הנפשה ממוחשבת המשודרת החל משנת 2016. הסדרה מדובבת לעברית ומשודרת בערוץ הופ!.
נדבת החזיר (ברומנית: pomana porcului) היא ארוחה מסורתית, ברומניה, המוגשת על ידי בעליו של חזיר שזה עתה נשחט, בחג איגנאט, בתום העבודה הכרוכה בשחיטת החזיר, צריבת שיערו באש, פירוק הגופה ושימור המרכיבים בצורות שונות.
הארוחה מורכבת מנתחי בשר, שנלקחו מהחלקים השונים של גוף החזיר (שריר, לב, טחול, כבד, ריאות, בשר מצלע ולחי) וטוגנו באש המדורה (המדורה ששימשה לחריכת שערות החזיר) בכלי בעל דפנות עבות שהכיל שומן חזיר.
המנה מוגשת עם ממליגה וחמוצים לכל מי שעזר בעבודות השחיטה והפירוק.
יחד עם האוכל מוגשת צויקה מורתחת או יין.
אם נותרה עבודת שימור רבה (יש חזירים שחוטים במשקל עד 300 קילוגרמים) ובעלת הבית מזמינה קרובות או ידידות להמשך העבודה, נהוג להגיש ארוחת "נדבת החזיר" גם למחרת החג, אך המנה תהיה הפעם מורכבת מבשר טחון מעורב בקמח או בשר חי קצוץ עם הרבה בצל קצוץ.
מתכונים שונים של "נדבת החזיר" הם מוקד משיכה במסעדות רומניות.
נדב שרגאי (נולד ב-1 בינואר 1959) הוא סופר ועיתונאי ישראלי, עמית מחקר במרכז הירושלמי לענייני ציבור ומדינה.
שרגאי נולד בירושלים ב-1 בינואר 1959, נכדו של ראש עיריית ירושלים שלמה זלמן שרגאי.
בילדותו המוקדמת השתתף במקהלת הילדים פרחי לונדון.
את לימודיו התיכוניים עשה בתיכון הימלפרב.
את דרכו העיתונאית החל בעיתון "הצופה" ואחר כך בשבועון הירושלמי "כל העיר".
ב-1983 החל לכתוב בעבור העיתון "הארץ", ושימש בין השאר בתפקידי כתב לענייני משטרה, דתות, בתי משפט דתיים והעם היהודי.
בשנת 2009 הודיע על פרישתו מ"הארץ", ובהמשך הצטרף ל"ישראל היום".
התחומים המרכזיים שסיקר לאורך השנים, ושבהם התבלט כמומחה ואף פרסם ספרים ומחקרים, היו הסכסוך הדתי-לאומי על ירושלים, וענייני המתנחלים והימין.
שרגאי פרסם מאות רבות של מאמרי דעה, בעלי קו יהודי-לאומי, בעמודי הדעות של "הארץ".
בנוסף עסק שנים רבות בכתיבה מגזינית, פרסם תחקירים רבים בנושאים שונים ותיעד את עולמם, השקפתם והווי חייהם של המתנחלים והציבור הדתי, על גווניו השונים.
משנת 2008 משמש שרגאי חוקר בכיר במסגרת המרכז הירושלמי לענייני ציבור ומדינה, וכן מרצה על ענייני ירושלים.
הוא נשוי, אב לחמישה ילדים.
הר המריבה – המאבק על הר הבית, יהודים ומוסלמים, דת ופוליטיקה, הוצאת כתר, 1995.
על אם הדרך – סיפורו של קבר רחל, שערים לחקר ירושלים, 2005.
סכנות החלוקה בירושלים, המרכז הירושלמי לענייני ציבור והמדינה, 2008.
תכנון דמוגרפיה וגאופוליטיקה בירושלים (מסמך מדיניות למקבלי החלטות)''', המרכז הירושלמי לענייני ציבור ומדינה, 2010.
עלילת "אל-אקצה בסכנה", דיוקנו של שקר, הוצאת ספריית מעריב והמרכז הירושלמי לענייני ציבור ומדינה, 2012.
ירושלים אינה הבעיה אלא הפתרון, בתוך: משה עמירב (עורך), אדוני רהמ"ש ירושלים, הוצאת כרמל.
הכותל הנעלם' הוצאת בית אל, 2016
אשליית החלוקה, המרכז הירושלמי לענייני ציבור ומדינה, 2015
טרור אל אקצא: מעלילה לדם, הוצאת סלע מאיר, 2020
כמו כן, פרסם ניירות עמדה ומחקרים בנושאים שונים, ביניהם סוגיית שחרור המחבלים, הרס עתיקות בהר הבית, תוכנית החיבור בין מעלה אדומים לירושלים ותוכנית הבנייה של גשר הקבע בשער המוגרבים, במסגרת המרכז הירושלמי לענייני ציבור והמדינה.
נדיב אבידן נולד בשם נדיב מוריץ בתל אביב, אח לדוד אבידן.
אביו החליף את שם משפחתו ממוריץ לאבידן (ראשי תיבות של אבי דוד ונדיב) ובכך הפך את שמו של נדיב אבידן לפלינדרום (בעברית, באנגלית, בערבית וברוסית).
אבידן היה מורה למתמטיקה ומחנך, ובתחילת שנות ה-80 של המאה העשרים החל לפרסם תשבצי היגיון, בשבועונים "כותרת ראשית" ו"העולם הזה".
בשנת 1983 עבר לפרסם תשבץ היגיון שבועי במוסף "7 ימים" של "ידיעות אחרונות", והתמיד בכך במשך 26 שנה, עד לפטירתו.
תשבציו ב"7 ימים" התפרסמו בתבנית קבועה, שנחרתה בזכרונם של הפותרים הקבועים.
בנוסף לתשבצים פרסם לעיתים גם חידות ב"7 ימים".
אבידן נמנה עם צוות הכותבים של השעשועון "צא מזה" ושל חידונים נוספים ברדיו ובטלוויזיה.
הגדרותיו התאפיינו בדיוק רב, לדוגמה:
הגדרה בתשבץ מספר 1,328, שפורסם יום לאחר פטירתו של אבידן: "בגליל העליון הוא שוב הורג את המנגינה (4,3)".
פתרון: "נחל חצור" (שנקרא הפוך: רוצח לחן").
הגדרה בתשבץ ה-1,000 שפרסם ב"7 ימים": "מה חוגגים סופר, פילוסוף ומחבר התשבץ?
פתרון: "מילניום" - מילן הוא סופר, יוּם הוא פילוסוף, ומחבר התשבץ חגג מילניום בתשבצו זה.
נדיב אבידן נפטר בגיל 72 בתל אביב ב-11 ביוני 2009, ונטמן בבית הקברות גבעת השלושה.
נדבנות (בלעז: פִּילַנְתְּרוֹפְּיָה = אהבת האנושות) היא תרומת שירותים, מוצרים, זמן או כסף ללא תמורה, וזאת ברוב המקרים כדי לקדם עולם טוב יותר, לשפר את איכות החיים האנושית ולתמוך במטרות שטובות לסביבה.
נדבנות היא מקור הכנסה מרכזי לתחומי אמנויות שונים, לארגוני דת, למפעלי חינוך, לעמותות הפועלות בהתנדבות ולפרויקטים של סיוע הומניטרי.
תאגידים רבים למטרות רווח מקיימים פעילות נדבנית מסוימת.
במקרים מסוימים מבצעים תאגידים תרומות במטרה להשיג מטרה עקיפה, למשל, השגת השפעה פוליטית או השפעה על השיח הציבורי, תוך ניצול העובדה שתרומות אלו פטורות ממס ולכן מעשית מסובסדות על ידי משלמי המיסים.
מחקר שפורסם בכתב העת "Science" באוגוסט 2020 בחן את הקשר בין נדבנות לפוליטיקה האמריקאית, והעריך שכ-7% מסך הצדקה בארצות הברית, כ-1.2 מיליארד דולר בשנה, מקורה בשיקולים פוליטיים.
המחקר השתמש בנתונים ציבוריים כדי להדגים תופעה רווחת, בה תרומות מקרנות במימון תאגידי מגבירות העברה של כספים - לארגוני צדקה במחוז של נציג קונגרס מסוים, או לארגונים שנציג הקונגרס הוא חבר בדירקטוריון שלהם - כאשר אותו נציג קונגרס חבר בוועדה הרלוונטית לפעילות התאגיד.
מחקר נוסף מיולי 2021, שגם הוא פורסם ב"Science", מצא שתרומה לארגון ללא מטרות רווח מעלה את הסיכוי שהארגון יפרסם את עמדתו בנושאים רלוונטיים לפעילות התאגיד, ומעלה את הסיכוי שהעמדת הארגון תהייה דומה לעמדת התאגיד.
זולתנות (בלעז: אלטרואיזם) היא אינטרס לא-אנוכי בעזרה לזולת, המתבטא בהתנהגות המסבה טוב למישהו אחר ללא תמורה.
המונח המקביל לזולתנות ביהדות הוא חסד.
גישה זו באה לידי ביטוי בתנ"ך במצוות רבות; כמו: מצוות מתנות עניים, ציוויי התורה ביחס לגרים, וציוויים דומים מסוג .
צדקה היא עזרה חומרית לאדם הזקוק לה.
הצדקה היא ערך חברתי הקיים בכל דת ובכל צורה של התאגדות חברתית.
היא מונעת מרגשות החמלה הבסיסיים של האדם כלפי הזולת המצוי במחסור, או ממניעים דתיים.
ככלל, אפשר לומר שזולתנות היא המניע למעשי צדקה או נדבנות.
צדקה נבדלת מנדבנות בהיקף המעשה: שצדקה מיועדת בדרך כלל לאדם כלשהו, בעוד שנדבנות היא למטרה כלשהי.
בעיקרון לפי היהדות יש לתת מעשר כספים על-פי ערוך השולחן יורה דעה רנא, אך אם המעשר ניתן על ידי החברה עצמה, כלומר מקור הרווח, אין צורך בתרומה כפולה.
אין חובה להעביר את התרומה למישהו שאיננו משתייך לדת היהודית אלא ניתן, ואף עדיף, לתת מעשר זה לילדים של התורם עצמו במקרה והם זקוקים לזה, שכן עניי ביתך קודמים לעניי עירך, קודמים לעניי מדינתך וכו'.
אין לגרום לאדם לתרום בכפייה, במיוחד אם הוא לא מרוויח יותר מדי.
הרמב"ם בהקדמתו למסכת אבות, בהסברו על שביל הזהב טען כי נדבנות שהיא הנתינה לזולת במידה, היא המידה הממוצעת שבין קמצנות לפזרנות, ושפזרנות מוגזמת נחשבת לסוג של חוסר שפיות, ועל-מנת לגרום לאדם לחזור לשפיותו עליו להתנהג כקמצן לתקופה מסוימת עד שיחזור לדרך האמצע.
הנדבן היהודי המפורסם מכולם היה הברון אדמונד ג'יימס דה רוטשילד, שבימי חייו השקיע יותר מחמישה מיליון לירות שטרלינג של אותה עת, בפיתוח היישובים הראשונים בארץ ישראל.
כמו כן הוא רכש כ-500,000 דונם של אדמה, שבשטחה נבנו כמעט שלושים יישובים והוקמו מפעלים, יקבים ובתי חרושת, אשר בהמשך הועברו למדינת ישראל.
נדבן יהודי ידוע נוסף היה סר משה מונטיפיורי, מנהיג יהודי מאנגליה, שהקדיש את חייו לסיוע ליהודים בארצות שונות ובמיוחד בארץ ישראל, במאה ה-19. בתקופה זו שררו בארץ ישראל מחלות ועוני, וביקוריו של מונטיפיורי תרמו רבות לקיומן של הקהילות בארבע ערי הקודש: ירושלים, צפת, טבריה וחברון.
לפי לפקודת מס הכנסה אדם שתרם סכום העולה על 180 ש"ח בשנה לגוף ציבורי שהוכר לעניין זה, זכאי לזיכוי בשיעור של 35% מגובה התרומה.
זאת בתנאי ששיעור התרומה אינה עולה על 30% מגובה ההכנסה של אותו תורם באותה השנה או על 9,000,000 ש"ח (לפי הנמוך מבין השניים).
במקרה של חריגה מעל לתקרת התרומה השנתית המותרת, ההפרשים יתקבלו בשנת המס העוקבת.
חברות ישראליות נוטות לתרום פחות מהנורמה המקובלת במדינות מפותחות, העומדת על תרומה של 1% מהרווח לפני מס.
כך למשל, בשנת 2013 רק חברת ביטוח אחת מתוך שבע תרמה 1% ומעלה מהרווח.
לעומתן, מרבית חברות הקמעונות והצריכה כן תרמו.
יחד עם עליית ההיי-טק הישראלי וצמחיתן של חברות ישראליות גדולות, גדלה גם התרומה של חברות מסוג זה, בין היתר באמצעות ייעוד מראש של אופציות או מניות למטרה זו.
כך למשל, בשנת 2020 תרמו חברות ההיי-טק 1.9 מיליון דולר כתוצאה מאקזיטים או הנפקות, ובשנת 2021 הסכום עלה ל-3.2 מיליון דולר.
יכולים להיות מניעים שונים לקיום פעילות אלטרואיסטית, ביניהם מניעים חברתיים, כלכליים ופסיכולוגים.
חוקרים מצאו כי מאפיינים אישיים כמו: גיל, מין, מצב משפחתי, מורשת משפחתית, משפיעים על היקף תרומת התורם.
נוסף לרמת ההכנסה ואזור המגורים.
לפילנתרופיה השלכות חיוביות על החברה, שכן המגזר השלישי בחלק מהתחומים יכול לקדם פעולות באופן יותר מקצועי, ממוקד ואפקטיבי מאשר המדינה, כמו גם פועל בתחומים שנראה כי המדינה אינה מפנה אליהם תשומת לב מספקת.
עם זאת לפילנתרופיה גם השלכות שליליות כמו פגיעה בייצוגיות הממשלה וריבונותה, בכך שמשקיעים, ביניהם בעלי הון או זרים, יחליטו על המטרות הראויות לקידום לפי האינטרסים שלהם.
כמו גם החשש הוא כי הלכי הרוח של המשקיעים ישפיעו על מקבלי ההחלטות ועל סדר היום הציבורי.
קיים פער משמעותי בנתוני הפילנתרופיה הקיימים בידינו לאור זאת שרבים מהתורמים אינם מדווחים על תרומותיהם לרשויות לצורך קבלת החזר המס, ומכאן אין דרך לאמוד את היקף התרמות האמיתי, שסביר שהוא הרבה יותר רחב.
שכן עד היום אין גוף אפקטיבי המרכז את כלל נתוני פעילויות ותרומות הפילנתרופיה המתקיימים בישראל.
סיבות אפשריות לתרומה בקרב החברה הישראלית
לפי תוצאות מחקרים, נמצאו מספר סיבות אפשריות לפעולת התרומה בישראל, ביניהם:
(1) פילנתרופיה רציונלית של השקעה מבחינת מיסוי, מיתוג, יוקרה ומיצוב עסקי.
(2) פילנתרופיה פטריוטית של תרומה לחברה אליה אני משתייך.
(3) שליחות, מחויבות ומצווה דתית.
בנוסף לרמת הדתיות המשפיעה לחיוב על גובה התרומה.
(4) מסורת משפחתית של תרומות.
(5) מניעים אישיים ובהם; להחזיר למדינה ולחברה, הזדהות עם החברה או החברה המוחלשת, יוקרה, מוניטין, לחץ חברתי של הסביבה - אופנה, נורמה חברתית, חיפוש אחר משמעות.
(6) רצון לקדם נושאים מסוימים שנראים כאילו אינם מקבלים את תשומת לבה המספקת של הממשלה, או שהוזנחו על ידיה.
(7) שינוי בנסיבות החיים או אירוע מכונן אישי או לאומי.
בנתונים שנאספו לגבי דת יש רק קטגוריות של: יהודי, מוסלמי, נוצרי ערבי, נוצרי אחר, דרוזי, לבנוני וסיווג דת אחר.
בלאום יש רק קטגוריות בתחום של: יהודי, ערבי ואחר.
יש להרחיב את העניין בנושא הלאום והדת ולהוסיף נתונים אודות הקטגוריות: חרדי, חרדי לייט, דתי, אורתודוקסי, דתי לייט, דתי-לאומי, מסורתי, רפורמי, דתל"ש, חילוני, אתאיסט, ספרדי, פרסי, אשכנזי, רוסי, קתולי, פרוטסטנטי, יווני, כת יוחנן המטביל, אנגליקני, אורתודוקסי, קופטי, ארמני, נוצרים משיחים, שיעי, סוני, אלווי, סופי, בהאי, זוראסטרי, בדואי, אורתודוקסי רוסי וכו'.
רוב האוכלוסייה אינה מודעת לאפשרות לקבל החזר מס ולכן למדינה אין גישה לנתוני התרומות הנ"ל.
אם לא ביקשו החזר מס, אין מידע.
היקף הנתונים והמחקרים, גם בטווח הזמן מצומצם.
יש תורמים המסייעים באמצעים אחרים כמו חינוך, השכלה, חברה טובה, טובה, ואף לעיתים בסיוע נפשי או משפטי, ולאו דווקא בסיוע כספי - ואת זה קשה לאמוד.
נדודי שינה בסיאטל היא קומדיה רומנטית משנת 1993 בבימויה של נורה אפרון, שגם כתבה את התסריט לסרט על פי סיפור מאת ג'ף ארץ'.
בתפקידים הראשיים מככבים טום הנקס בתפקיד סם בולדווין, ומג ראיין בתפקיד אנני ריד.
התסריט נכתב בהשראת עלילת הסרט "רומן בלתי נשכח".
נעימת הנושא וסצנות מרומן בלתי נשכח אף שולבו בסצנות מפתח של "נדודי שינה בסיאטל".
בין היתר, סצנת הפגישה על גג האמפייר סטייט בילדינג, היא מחווה לסצנת מפגש האיחוד בין קרי גרנט לדברה קר ב"רומן בלתי נשכח", שלבסוף אינו מתקיים בגלל שדמותה של קר נפגעת בתאונת דרכים בדרכה לשם.
בסצנה אחרת, כמה מהדמויות משוחחות על "רומן" וסם מעיר כי זהו "סרט בנות".
סם בולדווין, אדריכל משיקגו, איבד את רעייתו (קארי לוול) ממחלת הסרטן.
הוא ובנו הצעיר ג'ונה עוברים לסיאטל כדי לפתוח דף חדש, אבל סם ממאן להינחם.
בערב חג המולד ג'ונה מתקשר לתוכנית ייעוץ ברדיו ומשכנע את אביו לעלות עמו לשידור ולדבר על געגועיו לאשתו.
אלפי נשים מכל ארצות הברית, שדבריו של סם ריגשו אותן, מציפות אותו במכתבים.
אחד המכתבים הוא מאנני ריד, עיתונאית מבולטימור, שמאורסת לגבר חביב ורדוף אלרגיות בשם וולטר (ביל פולמן), וחשה שמשהו חסר בחייה.
ג'ונה, שמנסה להתמודד עם שטף המכתבים, מוצא את מכתבה של אנני ושמח לגלות שהיא מזכירה את הבולטימור אוריולס.
הוא מנסה לשכנע את אביו לנסוע לניו יורק ולפגוש אותה בחג האוהבים, אבל סם מאבד את סבלנותו ומסרב.
סם מתחיל לצאת עם עמיתה לעבודה, ויקטוריה, שג'ונה אינו סובל מכיוון שבין היתר היא "מתנהגת כמו זונה" ו"צוחקת כמו צבוע".
בעצתה של חברתו ג'ונה כותב לאנני שהוא ואביו יפגשו אותה בראש האמפייר סטייט בילדינג בליל חג האוהבים.
בשדה התעופה, בזמן שהוא ממתין לוויקטוריה, סם רואה את אנני יורדת ממטוס ומהופנט לכמה רגעים.
אנני, בהחלטה של רגע, הגיעה לסיאטל כדי להיפגש עם סם.
היא רואה אותו ואת ג'ונה משחקים יחד על החוף, ובעצתה של חברה, בקי, מחליטה להיפגש איתו ולדבר איתו.
למחרת היא רואה את סם עם אחותו סוזי, מניחה שהיא חברתו, ועוצרת באמצע הכביש.
סם מזהה אותה, ומברך אותה לשלום.
היא משיבה לו שלום בחזרה, עוד אזכור ל"רומן בלתי נשכח", שמאוחר יותר אנני מציינת אותו בעצמה בפני בקי.
אנני מחליטה שהיא התנהגה בטפשות, וחוזרת לניו יורק לפגוש את וולטר.
ג'ונה טס לניו יורק, לוקח מונית לאמפייר סטייט בילדינג, ואומר לנהג שהוא הולך לפגוש את האמא החדשה שלו.
סם מגיע גם הוא לניו יורק בעקבות ג'ונה, שלא מצא את אנני.
אנני רואה את הבניין מהמסעדה שבה היא אוכלת, ומחליטה להיפרד מארוסה.
סם וג'ונה יורדים במעלית בדיוק כשאנני מגיעה לגג הבניין, ומוצאת את תיק הגב והדובי של ג'ונה, מבלי לדעת למי הם שייכים.
ג'ונה וסם חוזרים לגג לקחת את התיק, ושם הם פוגשים את אנני בפעם הראשונה.
טום הנקס - סם בולדווין
מג ראיין - אנני ריד
רוס מלינגר - ג'ונה בולדווין
קארי לוול - מגי אבוט בולדווין
דייוויד הייד פירס - דניס ריד
דנה איוי - קלייר בנט
קווין אומוריסון - קליף ריד
הכנסות מהקרנות מחוץ לארצות הברית: 101,119,000$
הכנסות מהשכרות בארצות הברית: 64,930,000$
נדודי שינה בסיאטל היה מועמד בשתי קטגוריות בטקס פרסי האוסקר ה-66 שנערך ב-1994, אך לא זכה באף אחת מהן.
בקטגוריית התסריט הטוב ביותר זכה הסרט הפסנתר ובקטגוריית השיר המקורי הטוב ביותר זכה הסרט פילדלפיה.
הסרט היה מועמד לשלושה פרסי גלובוס הזהב - השחקן הטוב ביותר בקומדיה (טום הנקס), השחקנית הטובה ביותר בקומדיה (מג ראיין), והסרט הטוב ביותר.
בטקס פרסי MTV היה הסרט מועמד בקטגוריית הופעת הבכורה הטובה ביותר (רוס מאלינגר), התפקיד הנשי הטוב ביותר, השיר הטוב ביותר, והצמד הקולנועי הטוב ביותר.
הסרט זכה בשלושה פרסים אחרים - מג ראיין זכתה בפרס השחקנית המצחיקה ביותר בתפקיד ראשי בטקס פרסי הקומדיה האמריקני; רוס מאלינגר זכה בפרס השחקן הטוב ביותר מתחת לגיל 10 בטקס פרסי האומנים הצעירים, והסרט עצמו זכה בפרס הקומדיה הטובה ביותר לכל המשפחה.
נדודי בני ישראל במדבר (או מסעי בני ישראל) נמשכו לפי המסופר בתורה ארבעים שנה, מתום יציאת מצרים ועד לכניסתם לארץ כנען.
בלשון חז"ל מכונים האנשים שיצאו ממצרים ולא זכו להיכנס ל "דור המדבר".
על פי המסופר בתורה, בחודש השלישי לאחר שיצאו בני ישראל ממצרים התרחש מעמד הר סיני, ובו התגלה אליהם אלוהים ונתן להם את התורה.
במהלך המסע אכלו בני ישראל מן שירד מהשמים ושליו.
המן ירד פעם ביום במשך ימי השבוע, ובימי שישי ירדה כמות כפולה, שכן המן לא ירד בשבת משום קדושתה.
האל ציווה על משה לשלוח שנים עשר מרגלים לתור את ארץ כנען, קודם לכניסת עם ישראל אליה.
למשימה נבחר נציג מכל אחד משבטי ישראל, כולם ממנהיגי העם.
שליחות המרגלים נמשכה ארבעים ימים, ובמהלכה הם עברו בכל הארץ וראו את עריה.
בשובם, עשרה מהם צפו בעיות קשות בכיבושה, וגרמו לעם להתייאש מלהיכנס לארץ.
בעקבות חטא הדיבה מבקש אלוהים להכות את העם כולו במגפת דבר ולהשמיד אותו, אך לאחר תחינות של משה מומתק העונש, ונקבע שבני ישראל ישהו במדבר סיני ארבעים שנה, כנגד ארבעים הימים שהיו המרגלים בארץ, עד שימותו כל בני הדור מבן עשרים ומעלה.
קבוצה קטנה מבני ישראל ("המעפילים") ניסתה להתקדם ולהיכנס לארץ ישראל באופן עצמאי, אולם ניגפה במלחמה מול עמלק.
נדודי בני ישראל התאפיינו במקרא על ידי התחנות הרבות שעברו בהם בדרך.
ב-42 מקומות חנו בני ישראל במהלך ארבעים השנים ("מ"ב מסעות"), אך אופן הפיזור של התחנות על פני השנים לא היה אחיד.
בשנה הראשונה לאחר יציאת מצרים (ב'תמ"ח) חנו בני ישראל ב-14 מקומות, מרעמסס עד ריתמה; במהלך כל 38 השנים הבאות חנו בני ישראל רק ב-20 מקומות נוספים; ובמהלך השנה הארבעים ליציאת מצרים חנו בני ישראל בעוד 8 מקומות, מהר ההר עד ערבות מואב.
ב (פרשת מסעי) מפורטות כל תחנות הנדידה במדבר.
לגבי חלק מהתחנות התיאור לאקוני, ומתמצה באמירה בסגנון , לעומתם בתחנות אחרות התיאור מפורט וכולל גם סיפורים על השהייה במקום.
בספר דברים מובא פסוק הסותר את סדר המסעות שבספר במדבר: .
שני הבדלים יש בין הפסוקים: א.
בבמדבר נסעו ממוסרות לבני יעקן ובדברים הפוך.
לפי ספר במדבר לא שם מת אהרון, אלא בהור ההר, שבע תחנות מאוחר יותר.
התחנות על פי פרשת מסעי:
מספר תחנה מקור מקראי תיאור ואירועים בולטים תארוך (ע"פ סדר עולם רבה) פרשה 1 רַעְמְסֵס ; ט"ו בניסן בא 2 סֻּכֹּת - ; יישוב מצרי הסמוך לגבול.
לפי חז"ל, קריעת ים סוף הייתה ביום השביעי למסע, כ"א בניסן.
ט"ו באייר, חודש למסע בשלח 9 דפקה בשלח 10 אלוש בשלח 11 רפידים - ; כ"ג באייר בשלח 12 מדבר סיני ; ; עצת יתרו, מעמד הר סיני, חטא העגל, הקדשת שבט לוי, הקמת המשכן, מינוי הנשיאים.
סיוון (שנה 1) עד כ' באייר (שנה 2) יתרו עד בהעלותך 13 קברות התאווה ; במדבר פארן.
נקרא על שם בני ישראל שמתו שם בגלל תאוותם לבשר.
משה ממנה שבעים זקנים כעוזריו.
30 יום בהעלותך 14 חצרות צרעת מרים.
7 ימים בהעלותך 15 רתמה על פי רש"י, כנראה מקום חטא המרגלים (קדש ברנע).
חקת 37 אובות ; חקת 38 עיי העברים ; חקת 39 דיבון גד 40 עלמן דבלתימה 41 הרי העברים בפרשת פינחס מצווה ה' את משה לעלות להר.
הציווי מופיע שנית בפרשת האזינו.
42 ערבות מואב ; מיקום כל ספר דברים.
שבט (שנה 40) עד מות משה בז' באדר בלק, פינחס עד סוף ספר דברים
אירועים אחדים במהלך הנדודים זכו לתיאור מפורט:
קריעת ים סוף: שבוע לאחר יציאת מצרים, פרעה השיג את בני ישראל במטרה לתקוף אותם.
הים נקרע ובני ישראל עברו בתוכו.
כשהמצרים ניסו להיכנס אחריהם הם טבעו, ובכך הסתיים תהליך יציאת מצרים.
מעמד הר סיני וחטא העגל: משה עלה להר סיני במטרה להוריד משם את לוחות הברית עבור בני ישראל, ושהה שם ארבעים יום.
אלוהים נתן למשה את לוחות הברית מוכנים, כתובים באצבע אלוהים, אולם כאשר ירד משה מהר סיני וגילה כי בני ישראל הקימו פסל של עגל מזהב והם סוגדים לו, הוא ניפץ את הלוחות, גרס את הפסל לרסיסי זהב, מהל אותם במים והכריח את כל עם ישראל לשתות מהם.
כל מי שחטא בחטא העגל מת ממגפה או מחלה.
לאחר מכן קרא משה "מי לה' אלי!" בני לוי נאספו אליו והוא אמר להם בני לוי עשו כמצוותו והרגו 3,000 מבני ישראל.
לבסוף חזר משה ועלה להר סיני, אולם הפעם אלוהים לא הביא לו את לוחות הברית מוכנים, אלא גרם לו לסתת אותם מחדש בעצמו במשך ארבעים יום.
הקמת המשכן וחנוכתו: לאחר חטא העגל הצטוו בני ישראל על בניית משכן לה'.
התורה מאריכה בתיאורם של כלי המשכן, אופן בנייתו, התנדבות הקהל, כמויות חומרי הגלם וסיפור חנוכת המשכן בימי המילואים.
המקושש: אדם שעבר עבירה חמורה של חילול שבת.
משה, מנהיג העם, לא ידע כיצד לנהוג במקרה זה, והוציא את גזר דינו, מוות בסקילה, רק לאחר שאלוהים הורה לו כיצד לנהוג.
בעת חניית העם במדבר דיברו אהרון ומרים אודות האישה הכושית אשר לקח משה.
בעקבות כך נענשה מרים בעונש הצרעת.
מחלוקת קורח ועדתו: קורח הנהיג מרד כנגד הנהגתם של משה ואהרון, בטענה: .
האל העניש את קורח ועדתו במיתה.
קברות התאווה: מקום במדבר פארן, שבו היו שתי מרידות של עם ישראל נגד האל ונגד משה.
שם גם הוקמה הסנהדרין הראשונה על ידי משה.
נחש הנחושת: צורת נחש שהכין משה מנחושת, על פי הוראת ה', על מנת להפסיק הרג בעם ישראל בעקבות מכת נחשים.
משה והסלע: בני ישראל צמאו למים ורבו עם משה ואהרן.
משה התפלל אל ה' ונענה שעליו לקחת את המטה, להקהיל את עדת בני ישראל ו"לדבר אל הסלע לעיניהם" ועל ידי כן מהסלע יצאו מים.
משה הכה את הסלע פעמיים ומהסלע יצאו מים רבים.
ה' כעס על משה והענישו בזאת שלא יזכה להכניס את בני ישראל לארץ ישראל.
ברכת בלעם: בלק בן ציפור מלך מואב התיירא מעם ישראל העולה ממצרים, ולכן שלח את זקני מואב ומדין לשכור את בלעם בן בעור כדי שיקלל את העם.
בלעם הסכים, ויצא יחד עם אתונו לכיוון מחנה בני ישראל במדבר.
הוא ניסה לקלל אותם אך לא הצליח ובמקום זאת ברך אותם.
מעשה זמרי: זמרי בן סלוא משבט שמעון חטא עם כזבי בת צור, כרבים מבני ישראל שחטאו בזנות לאור המלצתו של בלעם לשלוח אליהם את בנות מואב לאחר חוסר הצלחתו לקללם.
הריגתו על ידי פינחס עצרה את המגפה שהתחוללה אז בעם ישראל כעונש על שחטאו בחטא בעל פעור.
התורה במספר מקומות מציינת את אופי החניה והנסיעה של ישראל במדבר, ומשבחת אותם על הדייקנות והציות לה'.
מסע בני ישראל נעשה על פי הנחיית ענן ה' ששוכן על המשכן.
כאשר נעלה הענן, היו נוסעים, וכאשר נח הענן היו חונים.
כאשר נעלה הענן, היה מתקיים טקס הנסיעה, שכלל תקיעה בחצוצרות הכסף:
נסיעת השבטים ועצירתם הייתה בעלת סדר קפדני, בהתאם לצורת ישיבתם בעת החניה.
התורה מאריכה לתאר את הנסיעה הראשונה שנעשתה כסדר הזה:
נחלקו האמוראים רב חמא בר חנינא ורבי הושעיה בירושלמי האם מבנה התנועה של בני ישראל היה זהה למבנה החנייה, או שנעשו שינויים.
אחד מהם אומר שהתנועה הייתה "כתֵיבה" כלומר באותה צורה מדויקת שבה חנו, ודעת השני היא שנעו "כקורה", כלומר בקו אחד ארוך, כאשר מחנה ראובן הדרומי נכנס לאחר מחנה יהודה, ומחנה אפרים המערבי נכנס לאחר מחנה המשכן שהילך באמצע ולפני מחנה דן שהיו המאספים.
מסע נדודי בני ישראל לפי המחקר